กฎกระทรวงว่าด้วยการจ่ายเงินจากกองทุนให้แก่สมาชิกหรือบุคคลซึ่งสมาชิกผู้ตายได้แสดงเจตนาไว้หรือทายาท พ.ศ. 2558
ประกาศวันที่ 2015-07-24

content: กฎกระทรวง ว่าด้วยการจ่ายเงินจากกองทุนให้แก่สมาชิก หรือบุคคลซึ่งสมาชิกผู้ตายได้แสดงเจตนาไว้หรือทายาท พ.ศ. ๒๕๕๘
content: อาศัยอํานาจตามความในมาตรา ๔ วรรคหนึ่ง และมาตรา ๔๐ แห่งพระราชบัญญัติกองทุนการออมแห่งชาติ พ.ศ. ๒๕๕๔ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้
sectionNo: 1
content: ข้อ ๑ การจ่ายเงินให้แก่สมาชิกสิ้นสมาชิกภาพเนื่องจากอายุครบหกสิบปีบริบูรณ์ (๑) ก่อนสิ้นสมาชิกภาพสามเดือนให้กองทุนมีหนังสือแจ้งสมาชิกทางไปรษณีย์ลงทะเบียน เพื่อให้เลือกวิธีการรับเงินบำนาญหรือเงินดำรงชีพอย่างใดอย่างหนึ่งดังต่อไปนี้ (ก)
sectionNo: 1
content: โอนเงินเข้าบัญชีเงินฝากธนาคารในนามผู้มีสิทธิได้รับเงินบำนาญหรือเงินดำรงชีพ (ข) ส่งเป็นธนาณัติหรือใบแจ้งให้รับเงินที่ไปรษณีย์ (ค) วิธีการอื่นตามที่คณะกรรมการประกาศกำหนด เมื่อสมาชิกเลือกวิธีการรับเงินบำนาญหรือเงินดำรงชีพตาม(๑) แล้ว
sectionNo: 1
content: ให้ส่งหนังสือแจ้งกองทุนทางไปรษณีย์ตอบรับภายในสามสิบวันนับแต่วันที่ได้รับแจ้งหนังสือดังกล่าว ทั้งนี้ กรณีเลือกวิธีการรับเงินตาม (ก) ให้แนบสำเนาสมุดบัญชีเงินฝากธนาคารที่ประสงค์จะให้โอนเงินด้วย ในกรณีที่สมาชิกไม่เลือกวิธีการรับเงินภายในระยะเวลาที่กำหนด
sectionNo: 1
content: ให้กองทุนโอนเงินและผลประโยชน์ที่อยู่ในบัญชีเงินรายบุคคลไปไว้ในบัญชีเงินบำนาญของสมาชิกดังกล่าวเมื่อสมาชิกมีอายุครบหกสิบปีบริบูรณ์ โดยกองทุนจะจ่ายเงินบำนาญหรือเงินดำรงชีพให้สมาชิกได้ต่อเมื่อสมาชิกได้แจ้งความจำนงเลือกวิธีการรับเงินแล้ว (๒) เมื่อสมาชิกสิ้นสุดการเป็นสมาชิกภาพ
sectionNo: 1
content: ให้กองทุนมีหนังสือแจ้งการสิ้นสมาชิกภาพจํานวนเงินบํานาญ หรือเงินดํารงชีพที่สมาชิกจะได้รับ และวิธีการรับเงินบํานาญหรือเงินดํารงชีพที่สมาชิกได้เลือกไว้ให้ทราบทางไปรษณีย์ลงทะเบียนภายในสิบห้าวันนับแต่วันที่สิ้นสมาชิกภาพ (๓) ให้กองทุนจ่ายเงินบํานาญให้แก่ผู้รับบํานาญเป็นรายเดือน ๆ ละหนึ่งครั้ง
sectionNo: 1
content: ตามจํานวนที่คํานวณได้ตามหลักเกณฑ์ที่กําหนดในกฎกระทรวงว่าด้วยหลักเกณฑ์ในการคํานวณเงินบํานาญ และจํานวนเงินบํานาญขั้นตํ่า ภายในสิบห้าวันนับแต่วันที่ได้มีหนังสือแจ้งการสิ้นสมาชิกภาพ และเดือนต่อไปให้จ่ายเงินบํานาญแก่ผู้รับบํานาญภายในวันที่ ๗ ของทุกเดือน (๔)
sectionNo: 1
content: ในกรณีเงินบํานาญที่สมาชิกจะได้รับแต่ละเดือนมีจํานวนน้อยกว่าเงินบํานาญขั้นตํ่าที่กําหนดไว้ในกฎกระทรวงว่าด้วยหลักเกณฑ์ในการคํานวณเงินบํานาญ และจํานวนเงินบํานาญขั้นตํ่า ให้งดจ่ายเงินบํานาญแก่สมาชิกผู้นั้น และให้จ่ายเป็นเงินดํารงชีพแก่สมาชิกผู้นั้นเป็นรายเดือน ๆ
sectionNo: 1
content: ละหนึ่งครั้งตามจํานวนเงินบํานาญขั้นตํ่าจนกว่าเงินในบัญชีเงินบํานาญจะหมด ภายในสิบห้าวันนับแต่วันที่ได้มีหนังสือแจ้งการสิ้นสมาชิกภาพ และเดือนต่อไปให้จ่ายเงินดํารงชีพสมาชิกผู้นั้นภายในวันที่ ๗ ของทุกเดือน
sectionNo: 1
content: ถ้าเงินในบัญชีบํานาญมีจํานวนน้อยกว่าเงินบํานาญขั้นตํ่าที่กําหนดในกฎกระทรวงว่าด้วยหลักเกณฑ์ในการคํานวณเงินบํานาญ และจํานวนเงินบํานาญขั้นตํ่า ให้กองทุนจ่ายเงินให้สมาชิกผู้นั้นทั้งจํานวนในคราวเดียว เมื่อกองทุนเริ่มจ่ายเงินดํารงชีพให้แก่สมาชิกแล้ว
sectionNo: 1
content: หากเงินดํารงชีพที่สมาชิกได้รับเดือนสุดท้ายมีจํานวนน้อยกว่าเงินบํานาญขั้นตํ่าที่กําหนดในกฎกระทรวงว่าด้วยหลักเกณฑ์ในการคํานวณเงินบํานาญ และจํานวนเงินบํานาญขั้นตํ่า ให้กองทุนจ่ายเงินนั้นรวมกับเงินดํารงชีพที่สมาชิกจะได้รับในเดือนก่อนหน้านั้นทั้งจํานวน (๕)
sectionNo: 1
content: สําหรับเงินสะสมและผลประโยชน์ของเงินสะสมที่สมาชิกตามมาตรา ๓๙ ส่งเข้ากองทุน ให้กองทุนจ่ายเงินดังกล่าวให้แก่สมาชิกผู้นั้นทั้งจํานวนในคราวเดียวพร้อมกับการจ่ายเงินบํานาญหรือเงินดํารงชีพในเดือนแรกตามวิธีที่สมาชิกแจ้งความจํานงไว้
sectionNo: 2
content: ข้อ ๒ การจ่ายเงินให้แก่สมาชิกในกรณีที่สมาชิกสิ้นสมาชิกภาพเพราะถึงแก่ความตาย หรือผู้รับบํานาญหรือผู้รับเงินดํารงชีพถึงแก่ความตาย (๑) ในกรณีที่สมาชิกได้แสดงเจตนาไว้ ให้ผู้มีสิทธิได้รับเงินยื่นคำขอรับเงินจากกองทุน ณ
sectionNo: 2
content: นิติบุคคลที่ได้รับมอบหมายจากกองทุนภายในสามสิบวันนับแต่วันที่สมาชิกหรือผู้รับบำนาญหรือผู้รับเงินดำรงชีพถึงแก่ความตาย และเลือกวิธีการรับเงินตามที่กำหนดไว้ในข้อ ๑ (๑) ทั้งนี้ กรณีเลือกวิธีการรับเงินตามข้อ ๑ (๑) (ก) ให้แนบสำเนาสมุดบัญชีเงินฝากธนาคารที่ประสงค์จะให้โอนเงินด้วย (๒)
sectionNo: 2
content: เมื่อกองทุนตรวจสอบความถูกต้องของคําขอ เอกสารและหลักฐานแล้ว ให้กองทุนจ่ายเงินตามจํานวนที่มีอยู่ในบัญชีเงินรายบุคคลของสมาชิก
sectionNo: 2
content: หรือในบัญชีเงินบํานาญของผู้รับบํานาญหรือผู้รับเงินดํารงชีพที่ถึงแก่ความตายทั้งจํานวนให้แก่บุคคลดังกล่าวตามวิธีการที่ได้แสดงความจํานงไว้ภายในสิบห้าวันนับแต่วันที่กองทุนได้รับคําขอตลอดจนเอกสารและหลักฐานตามข้อ ๒ (๑) ครบถ้วน (๓) ในกรณีที่สมาชิกมิได้แสดงเจตนาไว้ให้ทายาทตามมาตรา ๓๖
sectionNo: 2
content: ยื่นคำขอรับเงินจากกองทุน ณ นิติบุคคลที่ได้รับมอบหมายจากกองทุนภายในสามสิบวันนับแต่วันที่สมาชิกหรือผู้รับบำนาญหรือผู้รับเงินดำรงชีพถึงแก่ความตายและเลือกวิธีการรับเงินตามที่กำหนดไว้ในข้อ ๑ (๑) พร้อมแนบเอกสารและหลักฐาน ดังต่อไปนี้ (ก) สำเนาคำพิพากษาของศาลว่าเป็นบุตรชอบด้วยกฎหมาย(ถ้ามี) (ข)
sectionNo: 2
content: บันทึกสอบปากคำ(ป.ค. ๑๔) ที่ออกโดยกรมการปกครองหรือสำนักงานเขตของกรุงเทพมหานคร (ถ้ามี) (ค) สำเนาสมุดบัญชีเงินฝากธนาคารที่ประสงค์จะให้โอนเงินกรณีเลือกวิธีการรับเงินตามข้อ ๑ (๑) (ก) กองทุนจะต้องตรวจสอบให้ผู้มีชื่อตามบันทึกสอบปากคำ (ป.ค. ๑๔) และเป็นผู้มีสิทธิรับเงินตามมาตรา ๓๖
sectionNo: 2
content: ลงลายมือชื่อในคำขอรับเงินจากกองทุนให้ถูกต้องครบถ้วนทุกราย (๔) เมื่อกองทุนตรวจสอบความถูกต้องของคําขอ เอกสารและหลักฐานแล้ว ให้กองทุนจ่ายเงินตามจํานวนที่มีอยู่ในบัญชีเงินรายบุคคลของสมาชิก
sectionNo: 2
content: หรือในบัญชีเงินบํานาญของผู้รับบํานาญหรือผู้รับเงินดํารงชีพที่ถึงแก่ความตายทั้งจํานวนให้แก่ทายาทตามหลักเกณฑ์ที่บัญญัติไว้ในมาตรา ๓๖ ตามวิธีการที่ได้แสดงความจํานงไว้ภายในสิบห้าวันนับแต่วันที่กองทุนได้รับคําขอตลอดจนเอกสารและหลักฐานตามข้อ ๒ (๓) ครบถ้วน
sectionNo: 3
content: ข้อ ๓ การจ่ายเงินให้แก่สมาชิกในกรณีที่สมาชิกทุพพลภาพก่อนอายุครบหกสิบปีบริบูรณ์ (๑) ในกรณีที่สมาชิกทุพพลภาพประสงค์ขอรับเงินสะสมและผลประโยชน์ของเงินสะสม ให้สมาชิกหรือบุคคลซึ่งสมาชิกมอบหมายเป็นลายลักษณ์อักษรยื่นคำขอรับเงินจากกองทุน ณ
sectionNo: 3
content: นิติบุคคลที่ได้รับมอบหมายจากกองทุนภายในสามสิบวันนับแต่วันที่แพทย์ที่ทางราชการรับรองได้ตรวจและแสดงความเห็นว่าทุพพลภาพ และเลือกวิธีการรับเงินตามที่กำหนดไว้ในข้อ ๑ (๑) พร้อมแนบเอกสารและหลักฐาน ดังต่อไปนี้ (ก) ใบรับรองแพทย์ที่ทางราชการรับรอง โดยระบุการตรวจและความเห็นว่าทุพพลภาพจนไม่สามารถทำงานได้ (ข)
sectionNo: 3
content: สำเนาสมุดบัญชีเงินฝากธนาคารที่ประสงค์จะให้โอนเงิน กรณีเลือกวิธีการรับเงินตามข้อ ๑ (๑) (ก) (๒) เมื่อกองทุนตรวจสอบความถูกต้องของคําขอ เอกสารและหลักฐานแล้ว
sectionNo: 3
content: ให้จ่ายเงินสะสมและผลประโยชน์ของเงินสะสมจากบัญชีรายบุคคลให้แก่สมาชิกครั้งเดียวทั้งจํานวนตามวิธีที่สมาชิกแจ้งความจํานงไว้ภายในสิบห้าวันนับแต่วันที่กองทุนได้รับคําขอตลอดจนเอกสารและหลักฐานตามข้อ ๓ (๑) ครบถ้วน
sectionNo: 4
content: ข้อ ๔ การจ่ายเงินให้แก่สมาชิกในกรณีที่สมาชิกสิ้นสมาชิกภาพเนื่องจากลาออก (๑) ให้สมาชิกหรือบุคคลซึ่งสมาชิกมอบหมายเป็นลายลักษณ์อักษรยื่นคำขอรับเงินจากกองทุน ณ นิติบุคคลที่ได้รับมอบหมายจากกองทุนภายในสามสิบวันนับแต่วันที่ลาออกจากกองทุน และเลือกวิธีการรับเงินตามที่กำหนดไว้ในข้อ ๑ (๑) ทั้งนี้
sectionNo: 4
content: กรณีเลือกวิธีการรับเงินตามข้อ ๑ (๑) (ก) ให้แนบสำเนาสมุดบัญชีเงินฝากธนาคารที่ประสงค์จะให้โอนเงินด้วย (๒) เมื่อกองทุนตรวจสอบความถูกต้องของเอกสารและหลักฐานแล้ว
sectionNo: 4
content: ให้จ่ายเงินสะสมและผลประโยชน์ของเงินสะสมจากบัญชีเงินรายบุคคลให้แก่สมาชิกผู้นั้นครั้งเดียวทั้งจํานวนตามวิธีที่สมาชิกแจ้งความจํานงไว้ภายในสิบห้าวันนับแต่วันที่กองทุนได้รับคําขอตลอดจนเอกสารและหลักฐานตามข้อ ๔ (๑) ครบถ้วน
sectionNo: 5
content: ข้อ ๕ เมื่อได้รับคำขอพร้อมกับเอกสารและหลักฐานแล้ว หากกองทุนเห็นว่าคำขอ เอกสารหรือหลักฐานนั้นไม่ถูกต้องหรือไม่ครบถ้วน ให้แจ้งผู้ยื่นคำขอรับเงินทางไปรษณีย์ลงทะเบียน เพื่อให้แก้ไขหรือส่งเอกสารหรือหลักฐานเพิ่มเติม
sectionNo: 5
content: ให้ผู้ยื่นคำขอรับเงินแก้ไขหรือส่งเอกสารหรือหลักฐานเพิ่มเติมให้ถูกต้องและครบถ้วนภายในสามสิบวันนับแต่วันที่ได้รับแจ้ง หากผู้ยื่นคำขอรับเงินไม่ดำเนินการภายในกำหนดเวลาดังกล่าว สมาชิกหรือบุคคลซึ่งสมาชิกผู้ตายได้แสดงเจตนาไว้หรือทายาทจะต้องยื่นคำขอรับเงินใหม่อีกครั้ง โดยให้ดำเนินการตามข้อ ๑ ข้อ ๒ ข้อ ๓
sectionNo: 5
content: หรือข้อ ๔ แล้วแต่กรณี
sectionNo: 6
content: ข้อ ๖ คําขอรับเงินจากกองทุนให้เป็นไปตามแบบที่เลขาธิการกําหนด
content: ให้ไว้ ณ วันที่ ๒๖ มิถุนายน พ.ศ. ๒๕๕๘ สมหมาย ภาษี รัฐมนตรีว่าการกระทรวงการคลัง
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๔๐ แห่งพระราชบัญญัติกองทุนการออมแห่งชาติ พ.ศ. ๒๕๕๔ บัญญัติว่า การจ่ายเงินบํานาญ การจ่ายเงินดํารงชีพ การจ่ายเงินกรณีสมาชิกถึงแก่ความตาย การจ่ายเงินกรณีสมาชิกทุพพลภาพ การจ่ายเงินกรณีสมาชิกลาออก การจ่ายเงินกรณีสมาชิกสิ้นสมาชิกภาพ
content: และการจ่ายเงินกรณีผู้รับบํานาญหรือผู้รับเงินดํารงชีพถึงแก่ความตาย ให้เป็นไปตามหลักเกณฑ์ วิธีการ และเง่ือนไขที่กําหนดโดยกฎกระทรวง จึงจําเป็นต้องออกกฎกระทรวงนี้
sectionNo: 5/1
content: ข้อ ๕/๑ การแจ้ง การยื่นคำขอ และการส่งเอกสารหรือหลักฐานตามที่กำหนดในกฎกระทรวงนี้ อาจดำเนินการโดยวิธีการทางอิเล็กทรอนิกส์หรือวิธีการอื่นที่อำนวยความสะดวกแก่ประชาชนมากกว่า ตามหลักเกณฑ์และเงื่อนไขที่คณะกรรมการประกาศกำหนดก็ได้
sectionNo: ฉบับที่ 2
content: กฎกระทรวงว่าด้วยการจ่ายเงินจากกองทุนให้แก่สมาชิกหรือบุคคลซึ่งสมาชิกผู้ตายได้แสดงเจตนาไว้หรือทายาท (ฉบับที่ ๒) พ.ศ. ๒๕๖๖
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรแก้ไขเพิ่มเติมกฎกระทรวงว่าด้วยการจ่ายเงินจากกองทุนให้แก่สมาชิกหรือบุคคลซึ่งสมาชิกผู้ตายได้แสดงเจตนาไว้หรือทายาท พ.ศ. ๒๕๕๘ เพื่อกำหนดให้นำวิธีการทางอิเล็กทรอนิกส์หรือวิธีการอื่นมาใช้แก่การแจ้ง การยื่นคำขอรับเงิน
content: และการส่งเอกสารหรือหลักฐาน และเพิ่มวิธีการรับเงินจากกองทุนโดยวิธีการอื่น รวมทั้งยกเลิกการเรียกสำเนาเอกสารที่ทางราชการออกให้ เพื่อเพิ่มประสิทธิภาพในการให้บริการแก่สมาชิก และปฏิบัติตามนโยบายของรัฐในการอำนวยความสะดวกและลดภาระแก่ประชาชน จึงจำเป็นต้องออกกฎกระทรวงนี้